**ÁLTALÁNOS SZERZŐDÉSI FELTÉTELEK (ÁSZF)**

**állásportál**

Jelen Általános Szerződési Feltételek (a továbbiakban: „ÁSZF”) szabályozza a állásportált kiadó Brand & Standard Kft. (székhelye: 1135 Budapest Petneházy u. 55. a továbbiakban: „állásportál”, vagy „Szolgáltató”) és a www.állásportál.hu címen található internetes álláskereső oldal szolgáltatásait munkaadóként, vagy munkaadó megbízottjaként/képviselőjeként igénybe vevő felhasználók (a továbbiakban: „Hirdető” vagy „Hirdetők”) közötti szerződésekre vonatkozó feltételeket.

Eltérő megállapodás hiányában jelen ÁSZF által szabályozott szolgáltatásokkal összefüggésben az itt szereplő rendelkezések az irányadóak.

e-mail: info@allasportal.hu

Tel.: 06-70-322-7469

Adószám: 13414166-2-41

Cégjegyzékszám: 01-09-733997

----------------------------------------------------------------------------------------------------------------------

1. **Általános rendelkezések**
2. Az állásportál felületet biztosít Hirdetők által megjelentetett álláshirdetésekhez, és technikai hátteret a Hirdetők és a lehetséges munkavállalók egymással való kapcsolatfelvételéhez az álláshirdetésre való jelentkezés elküldésére.
3. Az állásportál által nyújtott szolgáltatás (továbbiakban a „Szolgáltatás”) a Hirdető által megjelentetni kívánt álláshirdetések on-line publikálására vonatkozik.
4. Hirdető a [www.allasport](https://www.google.com/url?q=http://www.jobinfo.hu&sa=D&ust=1527072419881000)al.hu oldalon a hirdetés feladási részre jutva tudja az álláshirdetés feladási folyamatot megkezdeni. A regisztráció során az adatkezelési szabályzat elfogadása kötelező, míg a hirdetés feladásakor jelen ÁSZF elfogadásával tud a Hirdető tovább lépni, és hirdetést feladni az oldalon. Az 1.5. pont szerinti regisztrációval és/vagy a hirdetési rendszer használatával kijelenti, hogy a szolgáltatások igénybe vételével a célja a saját, vagy a vele szerződéses jogviszonyban álló harmadik fél munkaerő igényének kielégítése.
5. Az oldal az álláskeresők számára ingyenes álláskeresési lehetőséget biztosít az oldalon, illetve lehetőséget nyújt az állásajánló értesítésre való feliratkozásra.
6. Hirdető az oldalon történő regisztrációval és/vagy a hirdetési rendszer használatával jelen ÁSZF-ben foglaltakat elfogadottnak és magára nézve is irányadónak tekinti. A szolgáltatások igényléséhez külön megrendelő lapra nincs szükség. A felületen megrendelt szolgáltatásokra vonatkozó fizetési kötelezettséget magára nézve elfogadja és kötelező erejűnek tekinti.
7. Egyedi megállapodás esetén a Szolgáltató és a Hirdető között külön szerződés alapján készül az elszámolás.
8. A Szolgáltatásra irányuló kötelem (továbbiakban a „Szerződés”) a Hirdető és a Szolgáltató között a szolgáltatások valamelyikének nyújtására irányuló 1.5. pont szerinti megrendelés alapján annak a Szolgáltató általi elfogadásával jön létre. A megrendelt szolgáltatásokról a Szolgáltató e-mailes visszaigazolást küld a Hirdető felé a megrendelt szolgáltatások részletezésével.
9. A megrendelés elfogadásának (és így a Szerződés létrejöttének) minősül az is, ha a megrendelt szolgáltatást a állásportál – visszaigazolás hiányában – a megrendelésnek megfelelően teljesíti. A jogviszonyra ebben az esetben is a jelen ÁSZF rendelkezései irányadóak.
10. A Szerződés a vállalt kötelezettségek teljesítéséig, illetve a felhasználható álláshirdetések felhasználásáig marad hatályban. A Szerződésre minden esetben jelen ÁSZF rendelkezései alkalmazandók.
11. A Hirdető a saját álláshirdetése(i) feladásához 2, vagy 4 hetes megjelenési időszakra tud megjelenést vásárolni, különböző csomag szintekkel.
12. **A HIRDETÉS TARTALMÁRA VONATKOZÓ ÁLTALÁNOS RENDELKEZÉSEK**

11. Az álláshirdetés nevére kattintva a állásportál felületére feltöltött álláshirdetés részletes leírása jelenik meg.

12. Hirdető a szolgáltatások igénybe vétele során köteles a vonatkozó jogszabályokat betartani. A hirdetésekben foglalt tartalmakért, azok jogszerűségéért és jogszerű felhasználhatóságáért a jogi felelősség kizárólag a Hirdetést feladó felet terhelik. Bármilyen, az álláshirdetés tartalmával kapcsolatos igény esetén Szolgáltatónak lehetősége van a felelősséget a Hirdetőre hárítani, vagy amennyiben úgy ítéli meg, hogy a Hirdető sérti a hirdetés feladásával bármely jogszabályt, vagy bármiféle diszkriminációt jelentő vagy etikátlan megfogalmazást helyezett el az álláshirdetés szövegében, vagy a Szolgáltató megítélése szerint bármely más okból a Szolgáltató honlapján történő megjelenése nem elfogadható, úgy joga van a Szolgáltatást megtagadni, vagy módosításig a hirdetést felfüggeszteni.

13. A hirdetések valódiság tartalmát a Szolgáltatónak nincs módja ellenőrizni, a hirdetésben megjelenő tartalomért a felelősség kizárólag a Hirdetőt terheli.

14. A hirdetés a fenti követelményeken túl nem reklámozhat más terméket vagy szolgáltatást, nem tartalmazhat diszkriminatív kiválasztási szempontokat és nem lehet megtévesztő, vagy tisztességtelen. A hirdetés nem tartalmazhat valótlan adatokat, nem sértheti más személyhez fűződő jogait, a hirdetés szövege nem lehet becsületsértő, gyalázkodó, uszító, nem irányulhat jogellenes tevékenység hirdetésére, illetve nem lehet politikai célzatú.

15. A Szolgáltató jogosult a hirdetéseket elutasítani, amennyiben a fenti szempontok bármelyikét a hirdetés megsérti, illetve jogosult a hirdetés szövegét nyelvtani szempontok szerint, a lényeges tartalmat nem érintve kijavítani.

16. A hirdetés nem sértheti, illetve nem veszélyeztetheti a állásportál jogos gazdasági érdekeit. Amennyiben a Szolgáltató úgy ítéli meg, hogy a hirdetés a jogos gazdasági érdekeit sérti vagy veszélyezteti, úgy a szolgáltatások nyújtását megtagadhatja és – amennyiben a Hirdető nem módosítja vagy helyettesíti az ominózus hirdetést a Szolgáltatónak megfelelően - a Szerződést azonnali hatállyal felmondhatja, azzal, hogy ezen esetben a Szolgáltató által szolgáltatással még nem ellentételezett, Hirdető által megfizetett összeg a Hirdető részére visszajár.

17. Az álláshirdetésnek tartalmaznia kell minimálisan a pozíció nevét, az elvégzendő feladatok listáját, a pozíció betöltéséhez szükséges elvárásokat, valamint a munkavégzés helyét. Nem kötelező elemként, de a hirdetés tartalmazhatja a Hirdető által nyújtott javadalmazásra vonatkozó tételeket is.

18. A hirdetéseket minden esetben adminisztrátorok ellenőrzik, és kategorizálják be a hirdetésnek megfelelő kategóriákba. A hirdetés ellenőrzése előre láthatólag 1 munkanapon belül megtörténik.

19. A hirdetések jóváhagyásáról értesítő levél kerül kiküldésre a regisztrációnál megadott email címre. Az értesítő levélben található linken a Hirdető meg tudja tekinteni az álláshirdetését, és amennyiben ezen módosítást szeretne eszközölni, úgy abban az esetben írásban jeleznie kell ezt az Ügyfélszolgálat felé, akik lehetőség szerint 1 munkanapon belül végrehajtják a kért változtatásokat.

20. A hirdetés aktív időszaka alatt az álláshirdetés szövegének módosítására van lehetőség, de a pozíció neve, vagy a munkavégzés helye csak adminisztrátori engedéllyel módosítható úgy, hogy a meglévő hirdetés jellegét tekintve nem változhat meg.

21. A hirdetésben nem helyezhető el olyan link, amely más, nem a meghirdetett állással összefüggő weboldalra navigál.

22. A Hirdető az álláshirdetésnél megadhat telefonos, vagy egyéb elérhetőségeket is, melyeket a állásportál a hirdetésre való jelentkezési lap Kapcsolat menüpontja alatt helyezi el.

23. A hirdetések teljesítményéről statisztikai mérés készül, mely rögzíti az álláshirdetés megjelenítésének számát a weboldalon, a hírlevélbe való bekerülés számát, az álláshirdetés részleteire való kattintások számát és a jelentkezések számát is. A statisztikai felületen mindig az előző lezárt napig láthatóak az eredmények.

1. **DÍJAZÁSRA ÉS A HIRDETÉS MEGJELENÉSÉRE VONATKOZÓ FELTÉTELEK**

24. A Hirdető az álláshirdetés megjelenítésért fizet meghatározott díjat. A hirdetésekre vonatkozó mindenkori hatályos árlista e-mailben érhető el.

25. A Szolgáltató nem vállal garanciát a hirdetésekre történő jelentkezők számára és minőségére, sem a jelentkezés tartalmára, sem a munkaviszony létrejöttére vonatkozóan. Hirdető tudomásul veszi, hogy a hirdetés megjelenítésén túl a állásportál által nyújtott szolgáltatás nem irányul eredmény vállalás elérésére, a Szolgáltató kizárólag a hirdetések megjelenítésére vállal kötelezettséget, a megrendelt szolgáltatásokban foglaltak szerint. Ezért a Hirdető akkor is köteles díj fizetésre, ha a Hirdető, vagy a vele szerződéses jogviszonyban álló munkaadó munkaerő igénye a szolgáltatások igénybevételét követően is kielégítetlen maradt.

1. **FIZETÉSRE VONATKOZÓ ÁLTALÁNOS FELTÉTELEK**

Hirdető a megrendelési díjat az alábbi módokon rendezheti

26.Átutalás választása esetén a megrendelésről díjbekérő előleg számla készül, mely alapján Hirdetőnek lehetősége van a megrendelés díját banki átutalással rendezni. Az előleg bekérő számla nem minősül ÁFA visszaigénylésre jogosító számlának. A díjbekérő számla automatikusan kerül kiállításra és elküldésre a Hirdető felé elektronikusan, a Hirdető által megadott e-mail címre.

27. Az ÁFA visszaigénylésre is jogosító számla az átutalás megérkezését követően kerül elkészítésre és kiküldésre  elektronikus számlaként a Hirdető által megadott számlázási email címre.

28. Átutalásos fizetési mód választása esetén a rendszer – átmenetileg hitelkeretet biztosít – mely alap esetben 8 napig engedi egy álláshirdetés feladásának megjelentetését. Amennyiben a szolgáltatás díja 8 napon belül nem érkezik meg, úgy a rendszer – a díj beérkezéséig – az álláshirdetés megjelenítését felfüggeszti, de a fizetési kötelezettség a Hirdető részéről továbbra is fennáll.

29. Amennyiben a Hirdetőnek ki nem fizetett, lejárt díj elmaradása van, addig a Szolgáltató oldalán újabb hirdetést nem adhat fel, illetve a Szolgáltató jogosult a Szolgáltatás felfüggesztésére, megtagadására, amely esetekben azonban a Hirdető nem mentesül a díjfizetési kötelezettség alól.

**5. A SZOLGÁLTATÓ JOGAI ÉS KÖTELEZETTSÉGEI**

30. A Szolgáltató köteles biztosítani a szolgáltatásokat a Hirdető részére a felek között létrejött egyedi Megrendelés és jelen ÁSZF rendelkezései szerint, az ott meghatározott időtartamban és darabszám szerint.

31. A Szolgáltató nem köteles nyújtani a szolgáltatásokat, ha a Hirdető a szolgáltatás díját határidőre nem fizette meg. A Szolgáltatás díjának meg nem fizetése, vagy késedelmes fizetése esetén Szolgáltató jogosult a Szerződés azonnali hatályú felmondására.

32. Amennyiben a Szolgáltatást a állásportál neki felróhatóan nem teljesíti vagy nem tudja teljesíteni, úgy Szolgáltató visszafizeti a még igénybe nem vett / nem teljesített szolgáltatásokra eső, a Hirdető által már megfizetett díjat.

33. Az oldal karbantartás, vagy egyéb célból vagy okból időlegesen szüneteltetheti a szolgáltatást. A Szolgáltató köteles mihamarabb a karbantartást elvégezni, a hibát vagy más okot elhárítani és a Szolgáltatást ismételten üzemeltetni. Ha a Szolgáltatás kimaradás 24 órán túli időtartamon keresztül fennáll, úgy a Szolgáltató a kimaradt időt jóváírja a Hirdető által feladott hirdetések kifutási dátumánál, egyéb kártérítési felelősség vagy szerződésszegési jogkövetkezmény azonban nem terheli.

34. A Szolgáltató nem felel olyan károkért, amelyek vis maior, vagy egyéb, a Szolgáltató érdekkörén kívülálló ok, illetve esemény folytán következnek be, illetve az olyan károkért, amelyek a Hirdető érdekkörében, vagy a Szerződésben vagy az ÁSZF-ben foglalt feltételek Hirdető általi be nem tartásának, illetve késedelmes teljesítésének eredményeként következtek be. A Szolgáltató nem vállal felelősséget a Szolgáltatás minőségéért akkor sem, ha a Hirdető a Szolgáltatást nem rendeltetésszerűen használja.

35. A Szolgáltató nem vállal felelősséget azokért a károkért, amelyek Hirdetőt amiatt érik, mert a Szolgáltató szolgáltatási jogosultságát visszavonják, vagy úgy módosítják, hogy ennek következtében ettől az időponttól kezdve nem tud eleget tenni az ÁSZF-ben foglalt kötelezettségeinek. Ebben az esetben az adott Szolgáltatás nyújtása megszűnik az erről szóló határozatban megjelölt időpontban.

36. Hirdető (személyes/cég) adatainak a Szolgáltató honlapján, annak adatbázisában történő elhelyezése nem biztosít Hirdető számára semmilyen szerzői jogot az adatbázissal kapcsolatosan.

37. A Szolgáltatót nem terheli felelősség a Hirdetőt ért alábbi okból bekövetkezett károk miatt sem:

1. a Hirdetők az ÁSZF-ben foglaltakat nem vagy nem szerződésszerűen tartják be;
2. a Hirdetők mulasztást követnek el, vagy tévedésben vannak;
3. a Szolgáltatónak fel nem róható okból a Szolgáltatás igénybevétele meghiúsul, vagy nem megfelelően történik meg;
4. a Szolgáltató a jelen ÁSZF feltételeit egyoldalúan módosítja; és/vagy
5. egyéb személyek a Hirdető terhére a Szolgáltatással kapcsolatos visszaélést követnek el.
6. **EGYÉB RENDELKEZÉSEK**
7. Szellemi tulajdon
8. A Szolgáltató honlapja, illetőleg az azon található valamennyi szellemi alkotás (pl.: annak grafikai elemei, arculata, elrendezése), illetve az azon található minden tartalom (így különösen a Szolgáltató honlapján elhelyezett álláshirdetések és önéletrajzok összessége mint adatbázis)  a Szolgáltató honlapján elérhető formában, valamint a Szolgáltató által nyújtott Szolgáltatást működtető szoftver és informatikai rendszer a Szolgáltató tulajdona, azok bármilyen módon történő felhasználására kizárólag a Szolgáltató előzetes engedélyével, illetve a jelen ÁSZF-ben meghatározottak szerint, a jelen ÁSZF keretei között kerülhet sor. A jelen pont szerinti szellemi alkotások jogszabályi oltalom alatt állnak, azok felhasználása polgári és büntetőjogi következményeket vonhat maga után.
9. A Szolgáltató honlapja teljes egészében, szerzői jogvédelem alatt áll, abból bármely részt kivágni, a megcsonkított részt nyilvánosságra hozni - ideértve a nyilvánosság számára történő hozzáférhetővé tételt - tilos.
10. Tilos a Szolgáltató honlapjának tartalmát tükrözni, azaz technikai művelet segítségével újraközvetíteni, még változatlan formában is.
11. A állásportál domain név, valamint a Szolgáltató neve szerzői jogi védelemben, védjegyoltalomban részesül, felhasználása - hivatkozás kivételével - kizárólag a Szolgáltató előzetes, kifejezett írásbeli hozzájárulásával lehetséges.
12. A Szerződés megszűnik a Szolgáltatás teljesítésével, illetve a megvásárolt álláshirdetések maradéktalan felhasználásával és azok időbeli kifutásával.
13. A Szerződés azonnali hatállyal a jelen ÁSZF-ben meghatározott eseteken túl a másik fél súlyos szerződésszegése esetén mondható fel. A Szerződés a felek általi közös megegyezéssel is megszüntethető.
14. Szolgáltató jogosult a Szerződésből eredő igényeit, követeléseit az igénye, követelése érvényesítése, illetve behajtása céljából harmadik félre engedményezni.
15. A Szerződésre az annak megkötésekor hatályos ÁSZF vonatkozik. A Szolgáltató az ÁSZF egyoldalú módosításának jogát fenntartja. A változásról szóló értesítést a Szolgáltató internetes honlapján közzéteszi 30 nappal az új ÁSZF hatálybalépését megelőzően. Amennyiben a Hirdető az új ÁSZF-ben foglaltakat nem kívánja elfogadni, kezdeményezheti a meglévő együttműködés megszüntetését 30 napos felmondási határidő mellett.
16. Amennyiben jelen ÁSZF, vagy a jelen ÁSZF hatálya alá tartozó Szerződés egyes rendelkezései vagy rendelkezéseinek egy része érvénytelen vagy végrehajthatatlan lenne, vagy azzá válna, úgy ez nem érinti a Szerződés többi részének érvényességét.
17. Jelen ÁSZF elérhető a [www.állásportál](https://www.google.com/url?q=http://www.jobinfo.hu&sa=D&ust=1527072419936000) honlapon az Általános Szerződési Feltételek menüpont alatt.
18. Jelen ÁSZF-ben vagy a Szerződésben külön nem szabályozott kérdésekben a hatályos Polgári Törvénykönyv vonatkozó szabályai érvényesek. A Felek kifejezetten kikötik a magyar jogot. A Szerződésre kizárólag az egyedi Szerződésben foglaltak, jelen ÁSZF, továbbá a hatályos jogszabályok rendelkezései vonatkoznak.
19. Amennyiben az egyedi Szerződés vagy az ÁSZF, vagy kogens jogszabályi előírás eltérően nem rendelkezik, a Szolgáltató a Szerződés szerinti bármely jognyilatkozatát jogosult a Hirdető által a regisztráció során megadott email címre megküldött elektronikus levélben megtenni, amely a Szerződéssel összefüggésben a Szolgáltató cégszerű és szerződésszerű nyilatkozatának minősül.
20. A Szolgáltató és a Hirdető arra törekszik, hogy a közöttük fennálló jogviszonyból eredő jogvitákat egymás érdekeinek mindenkori figyelembevételével peres út igénybevétele nélkül rendezzék. Természetes személy Hirdető jogosult a lakóhelye vagy tartózkodási helye szerinti békéltető testülethez fordulni. Ennek hiányában a békéltető testület illetékességét a jogvitával érintett vállalkozás vagy az annak képviseletére feljogosított szerv székhelye alapítja meg. Amennyiben a vita békés rendezése a felek között nem vezet eredményre, a Szolgáltató és a Hirdető a közöttük felmerülő valamennyi jogvita rendezésére alávetik magukat – járásbíróság hatáskörébe tartozó ügyben – a Budapesti II. és III. kerületi Bíróság kizárólagos illetékességének.

Felhasználó kijelenti, hogy a megrendelés előtt elolvasta és elfogadja a jelen ÁSZF rendelkezéseit.

Érvényes visszavonásig.

Kelt: 2018. május 20.

. oldal